રાજકોટ જિલ્લા જેલનું નામ જેલ જનરલ સ્ટોર રાખવામા આવે તો નવાઈ નહિ કારણકે જનરલ સ્ટોર્સ મારફતે ફોન, ચાજર્ર, તમાકુ, ફાકી સહિતની મોટાભાગની પ્રતિબંધિત વસ્તુઓ મળી રહે છે ત્યારે ગત તારીખના નાઈટ ડ્યુટીમાં રહેલા જેલર કે એમ સાધુ નામના અધિકારીએ પ્રનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે આશરે સાડા ત્રણેક વાગ્યે કોટપાળી પાછળ જેલ સહાયક તરીકે નોકરી ઉપર રહેલા હરપાલસિંહ સોલંકી જેલની અંદર રાઉન્ડમાં હતા ત્યારે સેલોટેપ વીંટાળેલો દડાનો ઘા આવતા તુરંત કબ્જે કરી નાઈટ અમલદાર બળદેવભાઈ રાવળને સોંપ્યો હતો જે સવારે જેલ ઓપનિંગ ટાઈમે જેલ અધિકારી સમક્ષ રજૂ કરતા અંદરથી સફેદ કલરનો સેમસંગ કંપનીનો સ્લિમ પીઆઈએસ મોબાઈલ તેમજ જી ફાઈવ કંપનીનો બ્લેક એન્ડ રેડ કલરનો મોબાઈલ, ૨ ચાજર્ર, ૨૦૦ ગ્રામ બુધાલાલ તમાકુ અને તમાકાવાળા ૪ મસાલા નીકળતા સ્ટાફ પણ ચોકી ઉઠ્યો હતો આ તમામ વસ્તુઓ એફએસએલમાં મોકલી દેવામાં આવી છે અને પ્રતિબંધિત વસ્તુઓ જેલના તેના સંલગ્ન કેદી સુધી પહોંચાડવામાં નિષ્ફળ નિવડનાર અજાણ્યા શખ્સ સામે પ્રનગર પોલીસ સ્ટેશનમાં ફરિયાદ નોંધાવતા પીએસઆઇ એમ બી ગોસ્વામી સહિતના સ્ટાફે જરૂરી કાર્યવાહી હાથ ધરી છે.